Ved det i 1863 i Stockholm afholdte 9de Møde af de skandi¬ 
naviske Naturforskere blev Kristiania valgt til Sted for den 
næste Sammenkomst. Efter Selskabets Statuter skulde det 
lOdeMøde været afholdt 3 Aar derefter, altsaa i Aaret 1866. 
Paa Grund væsentlig af de i Forbindelse med den almin¬ 
delige Industriudstilling i Stockholm i 1866 og Verdens¬ 
udstillingen i Paris i 1867 afholdte Congresser og Møder 
af flere Slags blev det imidlertid ved Brevvexling mellem 
Selskabets tre styrende Comiteer besluttet at udsætte 
Mødet i Christiania til en beleiligere Tid og overladt til 
den norske Comitee at foranledige Mødet afholdt, naar 
Tiden dertil maatte findes hensigtsmæssig. 
Til Følge heraf forespurgte den norske styrende 
Comitee i Begyndelsen af Aaret 1868 hos de styrende 
Comiteer i Danmark og Sverige, om det antoges at være 
beleiligt for Naturforskerne fra disse Lande, at Mødet 
holdtes samme Aars Sommer, og om i saa Tilfælde den 
første Halvdeel af Juli dertil maatte falde bekvem. Da 
herpaa fra begge Sider modtoges bekræftende Svar, ud¬ 
stedte den norske Bestyrelse (bestaaende af Professor 
Chr. Boech som Ordfører, Professor Dr. O. J. Broch som 
Viceordfører og Expeditionschef T. Kierulf som General¬ 
sekretær) den 7de Marts Indbydelse til Mødet, som be- 
rammedes til Afholdelse i Christiania fra 4de til og med 
10de Juli. 
